ANT1 internet world | Κάρφωσε τον Ρονάλντο η σύντροφος του!(εικόνες)
Κάρφωσε τον Ρονάλντο η σύντροφος του!(εικόνες)
Τις διακοπές του στη Μεσσηνία απολαμβάνει ο Κριστιάνο Ρονάλντο μαζί με την σύντροφό του Τζορτζίνα Ροντρίγκεζ, και τα δύο του παιδιά.
Ο ποδοσφαιριστής φιλοξενείται στο πολυτελές θέρετρο Costa Navarino από την Παρασκευή όπου κατέφθασε υπό άκρα μυστικότητα.
Οι παπαράτσι δεν μπόρεσαν να τον εντοπίσουν, αλλά η σύντροφός του δημοσίευσε τις πρώτες φωτογραφίες από τις διακοπές τους στην Ελλάδα. Την ίδια ώρα, φαίνεται ότι η προοπτική της μεταγραφής του Κριστιάνο Ρονάλντο στην Γιουβέντους, κάθε ημέρα που περνάει, κερδίζει ολοένα και περισσότερες πιθανότητες.
Μάλιστα σύμφωνα με την Mediaset Sport, ο διάσημος Πορτογάλος σούπερ σταρ θα προσγειωθεί στο Τορίνο την Τρίτη για να επισημοποιήσει τη μετακίνησή του στον ιταλικό σύλλογο, αναφέροντας χαρακτηριστικά ότι θα χρειαστεί να διακόψει τις διακοπές του στην Ελλάδα.
Πάντως ο Λούκα Μόντριτς πιστεύει ότι ο Ρονάλντο δεν θα φύγει από την Ρεάλ Μαδρίτης. «Νομίζω ότι θα μείνει στην Ρεάλ», είπε ο Κροάτης μέσος, μιλώντας σε Ιπσανούς δημοσιογράφους, απεσταλμένους στη Ρωσία για το Μουντιάλ 2018.